Існуе нават цікавая і даволі спрэчная тэорыя аб тым, што слова-паразіт, тыповае для маўлення таго ці іншага чалавека, можа расказаць пра яго характар, паводзіны. Напрыклад, калі ён часта ўжывае дарэчы, то яму не хапае ўвагі, ён губляецца ў незнаёмай кампаніі, прыкрываючы разгубленасць ці замяшанне гэтым словам. А вось слова проста рэгулярна паўтараюць людзі, якія не маюць самастойнай думкі, залежаць ад свайго акружэння, а таксама часта апраўдваюцца перад іншымі. Як бы – выраз з лексікону творчых людзей, якія неўсвядомлена падкрэсліваюць сваю адарванасць ад рэальнага жыцця і імкненне да вымышленага, фантазійнага свету.